Ny oversikt: Nordmenn er blant verdens mest sjenerøse
Flere mennesker enn noensinne, både fra rike og fattige land, gir penger til veldedighet, viser den årlige World Giving Index, utarbeidet av Charities Aid Foundation (CAF) (se faktaboks). Studien tar for seg andelen av mennesker som enten gir penger til veldedige formål, som hjelper fremmede eller som deltar i frivillig arbeid. Norge kommer på en skuffende 14. plass på den totale listen over giverland (opp én plass siden i fjor), men havner på 8. plass på listen over hvilket lands innbyggere som gir mest til veldedighet med sine 67 prosent. For tredje året på rad troner, kanskje noe overraskende, Myanmar på 1.-plassen over verdens mest sjenerøse. Der sier hele 91 prosent av befolkningen at de har donert penger til veldedighet det siste året, mens 63 prosent har hjulpet en fremmed og 55 prosent jobbet som frivillig. Tro det eller ei: Verden er blitt mer sjenerøs! Bak følger land som USA, Australia, New Zealand, Sri Lanka og Kenya. CAF-sjef Simon Ward sier at det er flere årsaker til at fattige land utmerker seg på den årlige listen. – Det er viktig å huske at vår indeks måler land etter hvor mange som gir – ikke hvor mye de gir, sier Ward til CNN, før han legger til: – Katastrofer og andre utfordringer ser ut til å føre til en økning i antall mennesker som gir. Se oversikten: Så mye gir nordmenn til veldedighet I områder med krig ser man hvordan viljen til å hjelpe andre øker i takt med den politiske utviklingen. Irak (81 prosent), Libya (79 prosent), Kuwait (78 prosent) og Somalia (77 prosent) kaprer de fire øverste plassene på listen over hvilke lands innbyggere som er flinkest til å hjelpe fremmede. Kun fem av G20-landene havner inne på topp 20-listen, mens Afrika utmerker seg som kontinentet med største positive utviklingen det siste året. Husker du? Advarer mot useriøse pengeinnsamlere I en pressemelding fra CAF forklarer Aung Tun Thet, en av de mest sentrale økonomiske rådgiverne i Myanmars regjering, hvorfor de er stolte av resultatet. – Myanmar har gang på gang fått topplasseringer i CAFs World Giving Index de siste årene. Resultatene viser svært godt hvordan et «fattig land» kan være et «rikt» land gjennom å være sjenerøse ved å fokusere på å gi fremfor å ta.
Norge må se seg slått av land som Myanmar og Island når det kommer til å hjelpe fremmede eller gi penger til veldedige formål, viser en fersk global studie.